Nuusbrief van 31 Mei 2019 • Laerskool Jan van Riebeeck
31 Mei, 2019 | Nuusbrief
Saterdag, 1 Junie 2019 Veiling @ Kelvin Grove Hotel
Sondag, 2 Junie 2019 Maricque Roos (Assistent) verjaar
Maandag, 3 Junie 2019 Beheerraadvergadering uitgestel
Donderdag, 6 Junie 2019 Gr.4-6 eksamen eindig
Donderdag, 13 Junie 2019 Markdag vanaf 11:45 – 12:30
Vrydag, 14 Junie 2019 Sporttoer: O/13 Rugby- Netbaltoer keer terug
Voorste ingang van die skool
Die voorste hek word eers vanaf 07:00 beman. Leerders wat dus voor 07:00 by die voorste hek wil inkom, sal moet wag tot Phillip aan diens kom of anders van die agterste hek in Nuwe Kerkstraat gebruik maak, wat reeds vanaf 06:30 beman word. Leerders wat by die klein hekkie (aan die voorkant van die skool) inkom, moet dit asseblief toemaak as hulle in- of uitgaan.
Geheime Veiling 2019
Almal kan deelneem! Kliek HIER vir die brosjure.
Die laaste week van ons insameling het aangebreek en ons is BAIE opgewonde oor die wonderlike reaksie van al ons Jannies! Die “Duct Tape” verkope lyk baie goed en ons wonder of mnr. Oosthuizen ooit weer van die muur gaan afkom???
Ons insameling van honde- en katkos is egter nog net ‘n klein hopie. Bring asseblief enige kos, bedjies, komberse en leibande voor of op 7 Junie 2019. Dankie vir elkeen se bydrae tot nou toe.
Cum Laude Wiskundekompetisie – Top 20 leerders in die Wes-Kaap
Netwerk 24 in samewerking met Die Burger, Beeld en Volksblad het vir die eerste keer ‘n landwye aanlyn-Wiskundekompetisie aangebied vir graad 6 en 7 leerders. Die kompetisie is slegs in Afrikaans aangebied. Dit is met trots dat ons kan sê ons het 4 graad 7 leerders wat in die top 20 in die Wes-Kaap is. Dit is die meeste leerders van een skool wat deurgedring het. Die 4 leerders neem Saterdag, 27 Julie, deel aan die finale rondte by Brackenfell Hoërskool. Elke leerder ontvang reeds ‘n R1000 omdat hulle deur is na die finale rondte. Groot prysgeld is op die spel vir die leerders indien hulle in die top 3 eindig. Baie geluk aan Alet Hitge, Jana van Rooyen, Dawid Adler en Thornley Webber wat so pragtig presteer het. Dit is ‘n uitmuntende prestasie. Ons wens vir julle alle sterkte toe vir die volgende rondte.
Naam en van: Ashlyn Alexander
Waar bly jy?: Tuine, Kaapstad
Gunsteling vak: Ek hou daarvan om Engels te leer, want dan kan ek met my Engelse maats in hul eie taal praat.
Ek is ‘n trotse Jannie, want ek deel graag met maats wat nie het nie.
Baie geluk aan die Jannie van die week, Lida-Mari Bosman in Graad 3. Dankie dat jy so getrou herwin. Geniet die R100 Col’Cacchios geskenkbewys.
Tanzanië verban vanaf 1 Junie alle plastieksakke. Kliek HIER vir meer inligting.
Hoërskool Jan van Riebeeck se leerders vaar weer uitstekend in Wiskunde! Ons hoofseun en Wiskunde-boffin, Emil van der Walt (regs), is pas weer, vir die derde jaar in ‘n ry, opgeneem in die nasionale span van ses wat in Julie in Engeland aan die Internasionale Wiskunde Olimpiade gaan deelneem.
Hy en Gerhard Joubert (links) is ook albei in die finale ronde van die UCT en Die Burger se Wiskunde olimpiades. Dis wonderlike prestasies vir beide leerders.
Vyf JvR dansers het deelgeneem en pragtig gevaar in die Amerikaanse “Performance Awards” Ballet kompetisie op Saterdag, 25 Mei. Dansers was netijes uitgevat in hul balletklere en -skoene met hul hare gebolla en geblom en hulle het hul beste voetjies voorgesit. Dankie aan almal wat die funksie ondersteun het. Tova Tsoubery van Israel was die beoordelaar en sy was baie beïndruk met die dansers.
Lara Basson, Level 3, SILVER WITH DOUBLE DISTINCTION
Emma Liebenberg, Level 3, SILVER WITH DOUBLE DISTINCTION
Juliette Visser, Level 3, GOLD
Amelie Visser, Level 3, GOLD
Jana Brink, Level 5, GOLD
Welgedaan ballerinas, ons is baie trots op julle. Ons sien uit na einde September 2019 wanneer Gr.1 tot Gr.11 optree. Volgende jaar, 2020 ,dans ons almal weer in Artscape, iets om na uit te sien!
Uitslae van Driehoekige Rugby- en Netbaldag, 25 Mei
Saterdag, 25 Mei, is ons met uitstekende weer en nog beter sport geseën.Baie dankie aan elke ouer, ouma, oupa, oom, tannie, afrigter, skeidsregter en speler wat saam as ‘n span hierdie dag ‘n sukses gemaak het. Ons spelers het pragtig gelyk en net so mooi gespeel. ‘n Spesiale dankie aan elke persoon wat ons in die snoepie gehelp het met ‘n diensbeurt. Die onderskeie spanne het baie goed gevaar teen Goudini en FD Conradie.
Die netbaluitslae is soos volg:
O/7A (wen) 10 – 1 FD Conradie, O/8A (verloor) FD Conradie, O/8B (wen) FD Conradie, O/8A (verloor) Goudini, O/9A (wen)13 – 1 FD Conradie, O/9A (wen) 15 – 0 Goudini, O/10A (wen)12 – 10 FD Conradie, O/10A (gelyk) 4 – 4 Goudini, O/11A (wen)14 – 9 FD Conradie, O/11A (wen) 15 – 9 Goudini, O/12A (verloor) 5 – 12 FD Conradie, O/12A (verloor)5 – 8 Goudini, O/13A (wen) 23 – 18 FD Conradie, O/13A (wen) 29 – 4 Goudini
Die rugbyuitslae is soos volg:
O/7A (wen) 25 -10 Goudini, O/7A (verloor) 5 – 20 FD Conradie, O/8A (verloor) 0 – 25 Goudini, O/8A (wen) 15 – 5 FD Conradie, O/9A (wen) 25 – 0 Goudini, O/9A (wen) 15 – 0 FD Conradie, O/11A (gelyk) 12 – 12 Goudini, O/11A (wen) 14 – 0 FD Conradi, O/13A (wen) 14 – 12 Goudini, O/13A (wen) 21 – 5 FD Conradie
Landloop wedloopuitslae van 24 Mei
Ons atlete het Vrydag, 24 Mei, aan ‘n wedloop in Heathfield deelgeneem. Hier volg die uitslae:
O/7: *Nils le Roux – 18de (het saam met die O/8’s gehardloop, maar met ‘n vinniger tyd as O/7’s)
O/8: *Jana Olivier – 2de; Lili Ann Blomerus – 21ste; Willem Vorster – 41ste
O/9: Marais Groenewald – 21ste; Samuel Wolff – 63ste
O/12: *Scarlett van der Merwe – 3de; Stephan le Roux – 43ste
“Die teenspoed sif die vriende uit wat die voorspoed geoes het.”
PreviousUitslae van Driehoekige Rugby- en Netbaldag, 25 Mei
NextHorizon Wiskundekompetisie Prysuitdeling